NÁVRH
UZNESENIE VLÁDY SLOVENSKEJ REPUBLIKY
č. .........
z ............... 2006
 
k novému zneniu návrhu úhrad príspevkov Slovenskej republiky do rozpočtu
Organizácie Severoatlantickej zmluvy na výstavbu nového sídla NATO

 
Číslo materiálu:	119.453/2006-OBEP	
Predkladateľ:	minister zahraničných vecí SR	
Vláda
 
A. 	súhlasí
 
A.1 	s návrhom úhrady príspevku Slovenskej republiky do rozpočtu Organizácie Severoatlantickej zmluvy na výstavbu nového sídla NATO
 
B.	ukladá
 
podpredsedovi vlády a ministrovi financií
 
B.1	zabezpečiť pre rozpočtovú kapitolu Ministerstva zahraničných vecí Slovenskej republiky sumu 176 856 EUR na úhradu podielu Slovenskej republiky na výstavbu nového sídla NATO za roky 2004, 2005 a 2006. V návrhoch rozpočtov na ďalšie roky zabezpečiť pre rozpočtovú kapitolu Ministerstva zahraničných vecí Slovenskej republiky finančné prostriedky v zmysle predloženého materiálu.

	Termín: do 30. júna 2006 a priebežne do 31. decembra 2012

ministrovi zahraničných vecí

B.2	v nadväznosti na bod A.1 zabezpečovať každý rok podľa rozhodnutia Organizácie Severoatlantickej zmluvy počas výstavby nového sídla NATO úhradu príspevku Slovenskej republiky do rozpočtu NATO na výstavbu nového sídla NATO z rozpočtových prostriedkov Ministerstva zahraničných vecí Slovenskej republiky určených na poplatky a príspevky Slovenskej republiky medzinárodným organizáciám.

Termín: priebežne do 31. decembra 2012

 Vykonajú:	podpredseda vlády a minister financií
minister zahraničných vecí